Azt gondolod, kapok rajtad
Azt gondolod, kapok rajtad,
Hogy a szemem kopik rajtad.
Kondor hajad, piros arczod,
Csókra termett szép ajakod.

Azt gondolod, hogy én bánom,
Hogy te tőled meg kell válnom.
Én elõttem az csak álom,
Ha nem szeretsz, azt se bánom.

Azt gondolod, mindég igy lesz,
Hogy szeretőm soha sem lesz.
Dehogy nem lesz! de bizony lesz,
Nálad, csalfa, különb is lesz.
Népköltészet